Aftenholdet på Tulips fabrik i Svenstrup har valgt at fortsætte arbejdsnedlæggelsen, der begyndte tidligt onsdag. Det fortæller den kommunikationsansvarlige hos Tulip, Michael Ravn. - Aftenholdet har lige stemt, og de valgte at tage hjem igen, siger han. Aftenholdets er det første hold, der ikke får nogen løn, efter de har nedlagt arbejdet. Det skyldes, at deres valg om at tage hjem er overenskomststridigt. I morgen, torsdag, vil Tulip så afholde et nyt møde med medarbejderne for at finde ud, hvad der videre skal ske. Michael Ravn udtalte tidligere i dag, at han ikke vil komme ind på den konkrete årsag til arbejdsnedlæggelsen, men fortæller, at det drejer sig om diskussioner om personlige forhold mellem ansatte.
Aftenholdet på Tulips fabrik i Svenstrup fortsætter arbejdsnedlæggelsen, der begyndte onsdag.